Diari Oficial de la Generalitat Valenciana


Sumari del DOGV 5445, del 07-02-2007 (2007/636)

RESOLUCIÓ de 22 de novembre de 2006, del Servici Territorial d'Energia, per la qual s'autoritza a Iberdrola Distribución Eléctrica, SAU, la construcció d'una línia aèria trifàsica a 20 kV, DC LA-180, des de la ST Vila-real - Sud fins al nou polígon industrial Ull Fondo, als termes municipals de Vila-real i Alquerías (Castelló), s'aprova el seu projecte d'execució i es declara en concret la utilitat pública. exp.: ATLINE/2006/178/12 (projecte 452/05).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5445

Data del DOGV
:   07-02-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/636


Data del document
:   22-11-2006

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Alqueries, les
    * Vila-real
    * empresa privada
    * subministrament d'energia elèctrica

Vist l'expedient ATLINE/2006/178/12 (projecte 452/05), incoat en el Servici Territorial d'Energia de Castelló, a instància de la mercantil Iberdrola Distribución Eléctrica, SAU, (Iberdrola), amb domicili a l'av. Germans Bou, 239 de Castelló, relatiu a la sol·licitud d'autorització administrativa, l'aprovació de projecte i la declaració en concret d'utilitat pública, per a la construcció d'una línia aèria trifàsica a 20 kV, DC LA-180, des de la ST Vila-real - Sud fins al nou polígon industrial Ull Fondo, als termes municipals de Vila-real i Alquerías (Castelló).
Vist que el 19 de gener de 2006, Iberdrola va sol·licitar l'autorització per a la construcció de la mencionada línia.
Vist que l'expedient ATLINE/2006/178/12 (projecte 452/05), va ser sotmés a informació pública per mitjà de la publicació d'anuncis en el Diari Oficial de la Generalitat del 29 d'agost de 2006, en el Butlletí Oficial de la Província del 12 d'agost de 2006, i en el periòdic El Mundo del 10 d'agost de 2006, i per mitjà d'exposició pública en el tauler d'edictes dels ajuntaments de Vila-real i Alquerías.
Vist que amb data 31 de maig de 2006 es van remetre separates als ajuntaments de Vila-real i Alquerías, a la Confederació Hidrogràfica del Xúquer, al Ministeri de Foment (Unitat de Carreteres a Castelló) i a Telefónica de España, SA, i s'han rebut informes amb les condicions d'estos organismes.
Vist que totes les condicions emeses pels organismes han sigut comunicades a Iberdrola.
Vist que durant el període d'informació publica s'han presentat al·legacions per part del Sr. Fernando Parra Soriano en representació de Molder Industria del Molde, SL, i pel Sr. Juan Francisco Ramos Usó en representació de Maguitel, SL, les quals en data 4 de setembre de 2006 van ser notificades a Iberdrola.
Vist que Iberdrola ha contestat a les al·legacions anteriorment citades en què s'indica que han arribat a un acord amb els al·legants acceptant allò que s'ha sol·licitat per ells.
Vist que el projecte presenta un traçat plenament concretat, té entre la documentació els plans pertinents a escala adequada, està prou detallat i conté una relació concreta i individualitzada dels béns i dels drets afectats.
Vist que el dia 1 de juny de 2006, per part del personal tècnic del Servici Territorial d'Energia, es va emetre un informe tècnic sobre el projecte.
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric, el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica i el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat així com allò que s'ha establit per la Llei 30/92, de 26 de novembre, de Règim Jurídic de les Administracions Publiques i del Procediment Administratiu Comú.
Atés que el projecte reunix una definició i concreció de les característiques tècniques i de traçat que garantixen la major seguretat i millor funcionalitat de la línia elèctrica, i estos són els paràmetres que condicionen i obliguen principalment a adoptar un traçat, amb independència de les afectacions que a tercers puguen representar i això sense perjuí d'indemnitzar adequadament estes.
Este Servici Territorial d'Energia de Castelló, resol
Primer. Autoritzar a Iberdrola la construcció d'una línia aèria trifàsica a 20 kV, DC LA-180, des de la ST Vila-real - Sud fins al nou polígon industrial Ull Fondo, als termes municipals de Vila-real i Alquerías (Castelló), corresponent a l'expedient amb referència ATLINE/2006/178/12 (projecte 452/05), i les característiques principals del qual són les següents:
Titular i domicili: Iberdrola Distribución Eléctrica, SAU, av. Germans Bou, 239 12223 Castelló.
Lloc de la instal·lació: partida Carinyena de Vila-real i partida Cap del terme d'Alquerías (Castelló).
Característiques principals línia aèria trifàsica a 20 kV, DC LA-180, des de la ST Vila-real - Sud fins al nou polígon industrial Ull Fondo, als termes municipals de Vila-real i Alquerías (Castelló).
Origen: ST Vila-real - Sud. Final: Polígon Industrial Ull Fondo.
Longitud: 1.878 metres.
Diàmetre conductor: DC LA-180.
Pressupost: 98.576,64 euros.
Segon. Aprovar el projecte d'execució firmat per l'enginyer tècnic industrial Sr. Pedro Javier Deza Balfagó i visat pel Col·legi Oficial de Pèrits i Enginyers Tècnics Industrials de la Comunitat Valenciana, delegació de Castelló amb data 15 de novembre de 2005, i sotmetre'l a les condicions següents:
1. Les obres hauran de realitzar-se d'acord amb el projecte presentat amb les variacions que, si és el cas, se sol·liciten i autoritzen.
2. En l'execució del projecte el peticionari haurà de tindre en compte les prescripcions disposades en els reglaments vigents, així com les condicions imposades pels organismes afectats.
3. Les instal·lacions hauran d'estar acabades en el termini de sis mesos, comptadors a partir de l'endemà de la recepció d'esta resolució.
4. El titular donarà compte de l'acabament de les obres per mitjà de la presentació de la sol·licitud d'autorització d'explotació, en els termes establits en els articles 12 o 18 del Decret 88/2005, segons el tipus d'instal·lació de què es tracte.
5. L'administració deixarà sense efecte la present resolució en qualsevol moment en què s'observe l'incompliment de les condicions imposades en esta.
6. Esta autorització s'atorga sense perjuí de les concessions, llicències i permisos, tant públics com privats, que siga necessari obtindre per part del sol·licitant de la instal·lació per a efectuar esta, d'acord amb altres disposicions que siguen aplicables i, en especial, les relatives a l'ordenació del territori i al medi ambient.
7. En el cas que, per a finalitzar l'execució de la instal·lació objecte del projecte, es requerisca posar una part d'esta en tensió, es procedirà d'acord amb les condicions següents:
Presentació de sol·licitud de finalització d'execució, a la qual s'acompanyarà, en triple versió exemplar, el certificat de finalització parcial d'obra, subscrit per tècnic competent i visat pel col·legi oficial corresponent, acreditatiu que la part de la instal·lació ja executada està d'acord amb els reglaments tècnics en la matèria.
La finalització de l'execució es realitzarà per la mateixa direcció d'obra que l'anterior certificat, i s'ajustarà a les condicions tècniques i de seguretat reglamentàries.
L'empresa distribuïdora efectuarà totes les actuacions que considere necessàries de manera que quede garantit tant el manteniment de les condicions reglamentàries de la xarxa ja existent com la no pertorbació a altres instal·lacions o equips.
S'haurà de presentar en el termini màxim de 10 dies des de la completa execució de la instal·lació, la sol·licitud d'autorització d'explotació, d'acord amb el que establix el Decret 88/2005.
Transcorregut un mes des que este Servici Territorial va diligenciar i va entregar el certificat de finalització parcial d'obra sense que per part del peticionari s'haja sol·licitat l'autorització d'explotació, es paralitzarà l'execució de la part d'instal·lació que se sol·licitava posar en tensió. En el cas que la dita instal·lació ja estiguera en tensió, el peticionari haurà de procedir a la desconnexió a la finalització d'este termini.
Tercer. Declarar, en concret, la utilitat pública de la línia elèctrica autoritzada en el punt primer d'esta resolució, la qual cosa porta implícita la necessitat ocupació dels béns i dels drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreta en una afectació a les finques particulars, incloses en la relació annexa, amb l'abast i els efectes previstos en l'article 56 de la Llei 54/1997, de 27 de novembre, del Sector Elèctric, i els articles 157.1, 158, 159, 160 i 162.3 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.